**Doložka zlučiteľnosti**

**návrhu právneho predpisu s právom Európskej únie**

1. **Navrhovateľ právneho predpisu:** Ministerstvo práce, sociálnych vecí a rodiny Slovenskej republiky
2. **Názov právneho predpisu:** Návrh nariadenia vlády Slovenskej republiky, ktorým sa ustanovujú požiadavky na prístupnosť služieb pre osoby so zdravotným postihnutím, kritériá funkčnosti a kritériá na posúdenie neprimeranej záťaže
3. **Predmet návrhu právneho predpisu je upravený v práve Európskej únie:**

a) v primárnom práve

*Tretia časť, Hlava II, čl. 28 až 37 Zmluvy o fungovaní Európskej únie (Voľný pohyb tovaru)*

b) v sekundárnom práve

*Smernica Európskeho parlamentu a Rady (EÚ) 2019/882 zo 17. apríla 2019 o požiadavkách na prístupnosť výrobkov a služieb (Ú. v. EÚ L 151, 7.6.2019),*

*Gestor: Ministerstvo práce, sociálnych vecí a rodiny Slovenskej republiky*

c) judikatúre Súdneho dvora Európskej únie

*nie je upravený*

1. **Záväzky Slovenskej republiky vo vzťahu k Európskej únii:**
   1. lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení

*Lehota na prebranie Smernice Európskeho parlamentu a Rady (EÚ) 2019/882 zo 17. apríla 2019 o požiadavkách na prístupnosť výrobkov a služieb je určená do 28. júna 2022, pričom opatrenia potrebné na dosiahnutie súladu s touto smernicou sa budú uplatňovať od 28. júna 2025. Podľa článku 32 tejto smernice sa ustanoví prechodné obdobie, ktoré sa skončí 28. júna 2030, počas ktorého môžu poskytovatelia služieb naďalej poskytovať svoje služby pomocou výrobkov, ktoré pred týmto dátumom zákonne používali na poskytovanie podobných služieb.*

* 1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie.

*Proti Slovenskej republike je vedené konanie o porušení zmlúv č. INFR(2022)0326 z dôvodu neoznámenia transpozičných opatrení smernice (EÚ) 2019/882, ktoré sa aktuálne nachádza v štádiu formálneho oznámenia zo dňa 19. júla 2022.*

* 1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

*Transpozičné opatrenia smernice (EÚ) 2019/882, ktoré boli notifikované Európskej komisii s tým, že bola notifikovaná čiastočná transpozícia smernice do slovenského právneho poriadku:*

*1. Zákon č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov,*

*2. Zákon č. 452/2021 Z. z. o elektronických komunikáciách v znení neskorších predpisov,*

*3. Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov,*

*4. Zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov,*

*5. Zákon č. 136/2010 Z. z. o službách na vnútornom trhu a o zmene a doplnení niektorých zákonov v znení neskorších predpisov,*

*6. Zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov,*

*7. Zákon č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení v znení zákona č. 284/2002 Z. z. v neskorších predpisov,*

*8. Zákon č. 129/2002 Z. z. o integrovanom záchrannom systéme v znení neskorších predpisov,*

*9. Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,*

*10. Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov,*

*11. Zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov,*

*12. Zákon č. 119/2010 Z. z. o obaloch a o zmene zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení neskorších predpisov,*

*13. Zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (zákon o digitálnom vysielaní) v znení neskorších predpisov,*

*14. Zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru v znení neskorších predpisov,*

*15. Zákon č. 452/2021 Z. z. o elektronických komunikáciách v znení neskorších predpisov,*

*16. Zákon č. 40/1964 Zb. Občiansky zákonník v znení neskorších predpisov,*

*17. Vyhláška č. Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov.*

1. **Návrh právneho predpisu je zlučiteľný s právom Európskej únie:**

*úplne*